Source: http://valjakko.net/esittely?rev=1469464964&do=diff
Timestamp: 2020-07-12 15:09:32+00:00
Document Index: 2827333

Matched Legal Cases: ['kko ', 'kko ', 'kko ', 'kko ', 'kko ', 'kko ']

esittely [2016/07/25 09:42] (nykyinen)
+ Hevosilla ja muilla kavioeläimillä on ajettu ja kilpailtu jo muinaisista ajoista lähtien. Nykymuotoisen valjakkoajon ensimmäiset kilpailusäännöt kirjoitettiin nelivaljakoille kenttäratsastussääntöjen pohjalta 1960–1970-lukujen taitteessa kansainvälisen ratsastajainliiton (Fédération Equestre Internationale, FEI) silloisen presidentin, Ison-Britannian Prinssi Philipin johdolla. Kuningatar Elisabet II:n puoliso Prinssi Philip toimi FEI:n presidenttinä vuosina 1964–1986 ja kilpaili hevosnelivaljakolla aina MM-tasolla asti.
+ Lisätietoa valjakkoajosta saa lukemalla läpi valjakkoajon kilpailusäännöt ja tutustumalla kouluohjelmiin. Valjakkoajokilpailuissa noudatetaan soveltuvin osin myös mm. SRL:n sääntökokonaisuutta ”Yleinen osa” sekä hevosten lääkintäohjeita. Facebookissa on aktiivinen Valjakkoajo-ryhmä ja www.valjakko.net toimii lajin epävirallisena tiedotuskanavana ja sieltä löytyy myös valjakkoajoon liittyviä palveluntarjoajia (ajo-opetusta, varusteita jne.).
+ Valjakkoajoon tarvitaan kuski eli ajuri, hevonen tai poni (tai useampia), groomi eli vaunuavustaja (nelivaljakoilla kaksi groomia), valjaat ja vaunut. Yksikössä on yksi hevonen tai poni ja parivaljakoissa kaksi hevosta tai ponia vetää vaunua rinnakkain. Suuremmissa hevosmaissa kilpaillaan myös mm. nelivaljakoilla sekä tandemeilla, jossa kaksi hevosta on vaunun edessä peräkkäin.
+ Hevosen tai ponin rodulla tai koolla ei sinänsä ole merkitystä, kunhan sillä on riittävästi kapasiteettia suorittaa vaaditut tehtävät. Suomessa samassa luokassa voi kilpailla sekä poni- että hevosvaljakoita. Ponit jaetaan kahteen kategoriaan: I 120,1–148 cm ja II 120 cm ja alle (eli pikkuponit). Suomessa kategorian II yksikköponeille on omat kilpailuluokat. Kansainvälisellä tasolla yksikköponin säkäkorkeus pitää olla vähintään 120 cm, pareissa ja nelivaljakoissa ponien minimikorkeus on 108 cm.
+ Hyvä valjakkohevonen on rohkea, eteenpäinpyrkivä, omaa tahdikkaat ja lennokkaat liikkeet sekä suuren sydämen. Ihmisen tehtävä on rakentaa luottamus sekä valmistella hevonen niin fyysisesti kuin psyykkisestikin vaativiin tehtäviin. Useimmiten valjakkohevosia treenataan monipuolisesti ajaen, ratsastaen sekä ohjasajaen, mikä on ajamista maastakäsin pitkillä ohjilla ilman vaunuja.
+ Ratsastuksen tapaan valjakkoajossa on olemassa myös vammaisurheilua (engl. para-equestrian driving), jota varten kilpailija tarvitsee vammaisluokituksen. Toistaiseksi Suomessa ei ole järjestetty vammaisvaljakkoajoluokkia, mutta vammaisurheilija voi mahdollisuuksien mukaan osallistua kaikille avoimiin luokkiin.
+ Kilpailut kestävät yleensä kahdesta kolmeen päivään, suuremmat kansainväliset kilpailut neljästä viiteen päivään. Kolmipäiväisissä kilpailuissa aloitetaan koulukokeella, toisena päivänä ajetaan maraton ja kilpailut päättää tarkkuus, jossa mitataan hevosen palautumista maratonista. Kaksipäiväisissä kilpailuissa ajetaan yleensä ensimmäisenä päivänä koulu- ja tarkkuuskoe ja toisena päivänä maraton. Valjakkoajossa järjestetään myös kilpailuja, joissa on vain yksi tai kaksi osakoetta – useimmiten koulu, tarkkuus tai molemmat. Niistä on hyvä aloittaa valjakkoajon kilpailu-ura.
+ Helpoimmissa luokissa voi ajaa esim. koppakärryillä ja ravivaljailla. Tärkeintä on, että varusteet ovat käyttötarkoitukseen ja hevoselle ehdottoman turvalliset ja sopivat. On pidettävä huolta mm. siitä, ettei aisan pää osu hevosta lapaan kaarteissa. Kokemuksen kertyessä ja luokkien vaikeutuessa oikeanlaisten, valjakkoajoon tarkoitettujen varusteiden merkitys kasvaa. Valjakkoajon kilpailusäännöissä on lisäksi määritelty osakokeesta riippuen vaunujen minimileveyksiä ja -painoja sekä pyörien pintamateriaaleja, joten sääntöihin kannattaa tutustua huolellisesti ennen varusteiden hankkimista.
+ Groomi eli vaunuavustaja on oleellinen osa valjakkoajoa. Valjakko ei voi startata yhteenkään osakokeeseen ilman groomia lukuun ottamatta yksiakselisella vaunulla kilpailevaa II-kategorian poniyksikköä. Groomin tehtäviin kuuluu mm. valjakkotarkastuksessa tai palkintojenjaossa seistä hevosen edessä ja kuolaintarkastuksessa avata hevosen suu tarkastajalle. Groomin on syytä olla kokenut hevosihminen, joka hallitsee valjastuksen ja pystyy tarvittaessa avustamaan, jos valjakko joutuu ongelmiin.
+ Koulu- ja tarkkuusosakokeessa groomi ei saa sanoa radalla sanaakaan, eikä missään osakokeessa ottaa ohjista kiinni, käyttää jarrua tai piiskaa. Maratonilla groomi seisoo vaunujen takaosassa vaihtaen painoa puolelta toiselle kaarteiden ja maan pinnanmuotojen mukaan, ja näin tasapainottamalla estää vaunua kaatumasta tiukoissa ja vauhdikkaissa kaarteissa. Lisäksi groomin tehtäviin kuuluu irrottaa vaunut niistä kuitenkaan poistumatta, jos valjakko ajautuu liian lähelle esteiden rakenteita ja jää jumiin. Groomi pitää myös useimmiten huolta siitä, että valjakko pysyy maastossa oikealla reitillä ja ihanneajoissa.
+ Koulukoe ajetaan ohjelmasta riippuen joko 40x100, 40x80 tai 20x40 metrisellä hiekka- tai nurmipohjaisella kentällä. Valjakko esittää kouluratsastuksen tavoin ennalta määrätyn ohjelman, joka sisältää käyntiä, ravia, pysähdyksiä ja peruutuksia esitettyinä suorilla ja kaarevilla urilla. Vaikeimmissa luokissa osa ohjelmasta ajetaan yhdellä kädellä ohjista kiinni pitäen. Nelivaljakoiden ohjelmissa voi olla myös avotaivutusta, jolloin etuhevoset kulkevat sisemmällä uralla avotaivutuksessa vaunua lähempänä olevien puomihevosten kulkiessa uraa pitkin suorana. Suurimmassa osassa valjakkoajon kouluohjelmista ei ole laukkaa lainkaan. Kouluratsastuksesta eroten valjakko poistuu radalta ravissa lopputervehdyksen jälkeen.
+ Tuomaristo arvio numeroin ja kommentein kouluratsastuksen tapaan liikkeiden suorittamista, hevosen kuuliaisuutta, suoruutta, rentoutta, siirtymisiä ja askellajien lennokkuutta, kuskin apujenkäyttöä ja ajoasentoa sekä teiden ajamisen tarkkuutta.
+ Valjakkotarkastus tehdään joko erillisenä ohjelmanumerona ennen koulukoetta tai koulusuorituksen yhteydessä, jolloin arviointi merkitään koulupöytäkirjaan. Ensisijaisesti otetaan huomioon valjakon turvallisuus, varusteiden sopivuus hevoselle ja sääntövaatimusten täyttyminen, mutta samalla tutkitaan valjakon yleisilmettä ja siisteyttä.
+ A-osuus kulkee yleensä vaihtelevissa maastoissa erilaisilla pohjilla pitkin maita ja mantuja, teitä, peltoja ja metsiä, askellaji on vapaa ihanneajan ollessa laskettu jotakuinkin reippaan ravin mukaan (10-15km/h). Kaikissa osakokeissa saattaa olla hiekkaa liukkaampia nurmi- tai heinäpohjia, minkä takia kilpailevalla valjakkohevosella on syytä pitää kengissä reiät hokkeja varten ympäri vuoden.
+ A- ja B-osuuden välissä on 500–1500 m pitkä T- eli siirtymäosuus, joka korvasi aiemman käyntiosuuden ja jota seuraa vähintään 10 min pakollinen tauko. Tauolla on mahdollista huoltaa hevosta ja eläinlääkäri tarkastaa hevosen kilpailukelpoisuuden jatkaa B-osuudelle.
+ Keilojen lisäksi rataan voi kuulua esim. silta tai erilaisia puomeista rakennettuja ajettavia kulmaesteitä. Portit voivat olla siksak- tai serpentiinimuotoisena sarjaesteenä, joka merkitään numeron lisäksi kirjaimin.
+ Lajin mahtimaat löytyvät Euroopasta ja niitä ovat esimerkiksi Alankomaat, Saksa ja Unkari. Lajia harrastetaan Euroopan ulkopuolella mm. USA:ssa, Kanadassa, Australiassa, Uruguayssa ja Argentiinassa.
+ Muita nimekkäitä kuskeja ovat mm. **Heidi Sinda**, **Sanna Tirkkonen**, **Jouni Heikinheimo**, **Tove-Maria Holmasto**, **Michaela van Assendelft**, **Charlotta Turku**, **Fredrik von Schantz**, **Hannu ja Leena Kalalahti** sekä lajin uranuurtajat kuten **Reijo Kuhakoski** ja **Markku H. J. Nyman**.
+ Alla olevassa listassa henkilökohtaisissa tuloksissa on mainittu vain kokonaiskilpailun mitali- ja palkintosijat, joukkueiden kokonaiskilpailutuloksissa kaikki tulokset. Muussa tapauksessa on ilmoitettu vain kilpailuun osallistuneen valjakon nimi.
+ Parit\\
+ Poznan', Puola\\
+ Markku H. J. Nyman / Dombi ja Remeny\\
+ Riesenbeck, Saksa\\
+ Yksiköt (historian ensimmäiset yksiköiden MM-kisat)\\
+ Ebbs, Itävalta\\
+ Kulta: Arja Mikkonen / SG Oberon\\
+ Kilpailuun osallistui myös Leena Tuurna / The Most\\
+ Yksiköt\\
+ Conty, Ranska\\
+ 5. Arja Mikkonen / SG Oberon\\
+ Joukkuehopea: Arja Mikkonen / SG Oberon, Heidi Sinda / Jehun Viima, Michaela ”Mici” van Assendelft / Fakir\\
+ Åstorp, Ruotsi\\
+ Pronssi: Ben Simonsén / Artemis\\
+ 5. Mici van Assendelft / Fakir\\
+ Joukkuehopea: Ben Simonsén / Artemis, Mici van Assendelft / Fakir, Arja Mikkonen / SG Oberon\\
+ Pratoni del Vivaro, Italia\\
+ 7. Arja Mikkonen / SG Oberon\\
+ Joukkue 6. (19 joukkuetta): Arja Mikkonen / SG Oberon, Mici van Assendelft / Fakir, Ben Simonsén / Artemis\\
+ Warka, Puola\\
+ 20. Ben Simonsén / Kidi, Artemis, Lili\\
+ Ponit\\
+ Dorthealyst, Tanska\\
+ Charlotta Turku / It’s Casper\\
+ Jarantów, Puola\\
+ Joukkue 8. (17 joukkuetta): Arja Mikkonen / SG Oberon, Sanna Tirkkonen / Candy Boy, Heidi Sinda / Nelson III\\
+ Kilpailuun osallistui myös Tove-Maria Holmasto / Cisco\\
+ Kecskemét, Unkari\\
+ Ben Simonsén / Kidi ja Artemis\\
+ Greven, Saksa\\
+ Charlotta Turku / It’s Calvin\\
+ Fredrik von Schantz / It’s Casper\\
+ 18. Ben Simonsén / Artemis\\
+ Joukkue 10. (19 joukkuetta): Ben Simonsén / Artemis, Arja Mikkonen / SG Oberon, Jouni Heikinheimo / El Carillo